Diari Oficial de la Generalitat Valenciana


Sumari del DOGV 3608, del 20-10-1999 (1999/8787)

RESOLUCIÓ de 4 d'octubre de 1999, del conseller de Sanitat, per la qual es resol la convocatòria de subvencions a organitzacions no governamentals (ONG), destinades a finançar programes de prevenció de la sida i d'atenció psicològica a pacients seropositius.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3608

Data del DOGV
:   20-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/8787


Organisme emissor
:   Conselleria de Sanitat

Tipus de document
:   Resolució

RESOLUCIÓ de 4 d'octubre de 1999, del conseller de Sanitat, per la qual es resol la convocatòria de subvencions a organitzacions no governamentals (ONG), destinades a finançar programes de prevenció de la Sida i d'atenció psicològica a pacients seropositius. [1999/M8787]
  
Vist que l'Ordre de 24 d'abril de 1999, de la Conselleria de Sanitat (DOGV núm. 3.495, de 14.05.1999) convocava i establia les bases reguladores per a la concessió de subvencions destinades a finançar programes de prevenció de la sida i d'atenció psicològica a pacients seropositius durant 1999.
  
Vist que en els pressupostos de la Generalitat Valenciana per a l'exercici 1999 hi ha una dotació de 71.914.588 pessetes en l'aplicació pressupostària 87.70.416.38.4, codi línia 403/000/1999 i de 4.000.000 de pessetes en l'aplicació pressupostària 82.06.185.94.2, codi línia 701/000/1999.
  
Vist que les organitzacions no governamentals (ONG) que al final es relacionen, han sol·licitat ajudes per al finançament de programes de prevenció de la Sida i d'atenció psicològica a pacients seropositius, en els termes previstos en l'ordre de referència.
  
Vist que el director general de Salut Pública efectua una proposta de concessió i denegació, pels motius que s'indiquen, de les subvencions esmentades entre aquelles organitzacions no governamentals (ONG) que les han sol·licitades.
  
Atesos a la normativa d'aplicació general, els informes emesos pel Servei del Pla de la Sida, els expedients de sol·licitud de subvenció presentats; una vegada determinades les prioritats i les necessitats mitjançant la ponderació dels criteris que cal seguir per a la concessió de les ajudes que estableix l'esmentada ordre de convocatòria, tot procurant garantir l'eficàcia i l'eficiència de les actuacions en matèria de prevenció de la Sida.
  
Atés que s'han complit els requisits de publicitat, concurrència i objectivitat exigits per a la concessió d'ajudes i subvencions amb càrrec als crèdits del capítol de transferències corrents i de capital, segons que estableixen els articles 45 i 46 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
En atenció de totes aquestes consideracions i en virtut de les atribucions que em confereixen l'article 16 i la disposició addicional de l'Ordre de 24 d'abril de 1999, de la Conselleria de Sanitat, el Decret 87/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Sanitat, i la Llei de la Generalitat Valenciana 5/1985, de 30 de desembre, resolc:
  
Primer
  
Concedir les subvencions a les organitzacions no governamentals (ONG), per contribuir al finançament dels programes de prevenció de la Sida i d'atenció psicològica als pacients seropositius, que s'indiquen en l'annex I d'aquesta resolució, per un import total de 76.852.831 pessetes, i desestimar les sol·licituds d'ajudes que figuren en l'annex II.
  
Segon
  
D'acord amb el que disposa l'article 16 de l'Ordre de 24 d'abril de 1999, el pagament de les subvencions s'efectuarà amb càrrec als pressupostos de la Generalitat Valenciana per a l'exercici 1999, en l'aplicació pressupostària 82.83.071.96.6, codi de línia 403/000/1999, 86.390.889 pessetes i en la 60.60.800.01.1, codi de línia 701/000/1999, 4.000.000 de pessetes.
  
Tercer
  
L'ordenació de pagament de les subvencions es farà d'acord amb els criteris de l'article 47 bis del Text Refós de la Llei d'Hisenda Pública de la Generalitat Valenciana en la redacció donada per l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, posteriorment modificada per les lleis 3/1996, 14/1997 i 10/1998 i segons que disposa l'article 18 de l'Ordre de 24 d'abril de 1999 esmentada abans. És a dir:
  
1. Pel que fa al pagament amb càrrec al capítol IV, codi de línia 403/000/1999:
  
a) En concedir la subvenció es lliurarà el 40% de la quantitat assignada. Aquest pagament estarà condicionat a la presentació prèvia de la justificació de despeses que cobrisca el percentatge citat o bé a la presentació de finances dipositada davant els serveis territorials de la Conselleria d'Economia i Hisenda corresponents. b) Una vegada justificat per l'entitat el 40% ja lliurat, es podrà procedir al pagament d'un 20% més amb els mateixos condicionants, és a dir, després de justificar les despeses o fiança. c) El 40% restant es farà efectiu per la Generalitat Valenciana quan es justifique correctament la totalitat de la quantitat concedida.
  
2. Pel que fa al pagament amb càrrec al capítol VII, codi de línia 701/000/1999:
  
Es farà pel total del seu import, amb la justificació prèvia documental de les despeses, que per igual o superior quantia s'hagen fet. No obstant això, podrà avançar-se el pagament del 15%a després de la resolució de concessió de la subvenció, sempre que es garantisca aportant un aval bancari per l'import de la quantitat anticipada. Aquest aval ha de ser depositat davant els serveis territorials de la Conselleria d'Economia i Hisenda.
  
La Conselleria de Sanitat podrà sol·licitar en qualsevol moment tots aquells documents que demostren el pagament per part dels beneficiaris d'aquelles despeses que foren objecte de subvenció.
  
Quart
  
Els beneficiaris de les subvencions hauran d'acreditar, en el moment en què finalitzà el termini de presentació de sol·licituds, que es troben al corrent en les seues obligacions tributàries i de la Seguretat Social, en la forma que estableix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
Cinqué
  
D'aquesta resolució, i sense perjudici de la seua publicació en el Diari Oficial de la Generalitat Valenciana, la Conselleria de Sanitat haurà de notificar-ne individualment el contingut a l'organització no governamental interessada, en els termes que estableixen els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.
  
Sisé
  
Que la Direcció General per als Recursos Humans i Econòmics de la Conselleria de Sanitat expedisca els documents comptables necessaris.
  
Seté
  
Els beneficiaris de les subvencions hauran d'aportar la justificació de les despeses corrents, corresponent a l'import total de les ajudes rebudes, abans de la finalització de l'exercici 1999.
  
Aquesta resolució exhaureix la via administrativa, d'acord amb l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener. Hom pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà d'aquesta notificació, segons que disposen els articles 37 i 58 de la Llei Reguladora de la Jurisdicció Contenciosa Administrativa, de 27 de desembre de 1956; tot això sense perjudici que, amb caràcter potestatiu, puga interposar-se recurs de reposició davant el conseller, en el termini d'un mes comptador des de la notificació d'aquesta resolució, d'acord amb el que disposa la Llei 4/1999, de 13 de gener, que modifica la Llei 30/1992.